
                    საინფორმაციო წერილი

[bookmark: _GoBack]კავკასიოლოგთა III საერთაშორისო ლინგვისტურ-ანთროპოლოგიური კონგრესი, მიძღვნილი ივანე ჯავახიშვილის დაბადებიდან 150 წლისთავისადმი


თსუ ჰუმანიტარულ მეცნიერებათა ფაკულტეტის კავკასიოლოგიის სასწავლო-სამეცნიერო ინსტიტუტი გაცნობებთ, რომ ივანე ჯავახიშვილის სახელობის თბილისის სახელმწიფო უნივერსიტეტში გაიმართება კავკასიოლოგთა III საერთაშორისო ლინგვისტურ-ანთროპოლოგიური კონგრესი, რომელიც ჩატარდება თბილისში 2026 წლის 16-18 ოქტომბერს.

კონგრესის მიზანია, კომპლექსურად წარმოადგინოს კავკასიის ლინგვისტური, ანთროპოლოგიური,  კულტურულ-ისტორიული პორტრეტი არქაული პერიოდებიდან თანამედროვე ვითარებამდე, ამიტომ სამეცნიერო ფორუმი იმუშავებს შემდეგი მიმართულებებით:
· იბერიულ-კავკასიურ ენათა სტრუქტურისა და ისტორიის აქტუალური საკითხები. ისტორიულ-შედარებითი, აღწერითი და არეალურ-ტიპოლოგიური კვლევები;
· კავკასიის ხალხთა ანთროპოლოგია;
· კავკასიის ისტორია და წყაროთმცოდნეობა; 
· ისტორიული გეოგრაფიისა და დემოგრაფიის საკითხები;
· კავკასიის ეთნოლოგია/ეთნოგრაფია;
· კავკასიის პალეოგრაფია;
· ქართულ-კავკასიურ ურთიერთობათა ისტორიულ-ფილოლოგიური ასპექტები;
· ლიტერატურათმცოდნეობა და ლიტერატურის ისტორია;
· კავკასიის არქეოლოგიური კულტურები; 
· კავკასიის ხალხთა ფოლკლორი, მითოლოგია, კულტურა/კულტურის ისტორია;
· კავკასიის ხელოვნებათმცოდნეობა და ხელოვნების ისტორია;
· კავკასიის ჰერალდიკა და ნუმიზმატიკა.

ყოველ მონაწილეს შესაძლებლობა ექნება, სურვილისამებრ, შექმნას საავტორო პანელი.

ლიცენზირებული უნივერსიტეტების ხელმძღვანელთა საყურადღებოდ: ვინაიდან იმუშავებს სტუდენტთა სპეციალური სექცია, გთხოვთ, გააცნოთ საინფორმაციო წერილი სტუდენტებს (ბაკალავრი მესამე კურსიდან და ზემოთ, მაგისტრი/მაგისტრანტი, დოქტორანტი), რომლებიც უფლებამოსილნი არიან, წარდგნენ კონგრესის წინაშე მომხსენებელთა სტატუსით. 

სამუშაო ენები: ქართული, ინგლისური და რუსული. 

მასალები მიიღება 2026 წლის 30 ივლისამდე.

ტექნიკური მოთხოვნები:
· [bookmark: _Hlk214960922][bookmark: _Hlk214960393]ფაილის რედაქტორი — MS Word;
· ფაილის სათაურის ფორმატი — გვარი_სახელი.doc(x)
· გვერდის ზომა — A4;
· შრიფტი ძირითადი ტექსტისათვის — Sylfaen 
· [bookmark: _Hlk121218118]შრიფტის ზომა — 11, ხაზებს შორის ინტერვალი — 1.15;
· შრიფტი საენათმეცნიერო ტრანსკრიფციისათვის — ICL_Symbol (ისეთი სიმბოლოებისთვის, რომლებიც შეიძლება არ აღმოჩნდეს ამ შრიფტში, გთხოვთ გამოიყენოთ TITUS Bitstream Unicode ან გამოგვიგზავნოთ თქვენ მიერ შერჩეული შრიფტის TrueType ან OpenType ფორმატის ფაილი);
· ტექსტის მოცულობა — მაქს. 1000 სიტყვა.

მასალები მიიღება მხოლოდ ელექტრონული სახით მისამართზე: congress.caucasology@tsu.ge 

სარეგისტრაციო ფორმა იხ. ბმულზე: https://forms.gle/1NhNW4hLPLGNBVun8

კონგრესის ჩატარების ფორმატი — ჰიბრიდული. 

აუცილებელი განმარტება: ავტორი, რომელიც არ წარმოადგენს მოხსენებას/პრეზენტაციას მის მიერ არჩეული ფორმატით, ვერ მიიღებს მონაწილის სერთიფიკატს და, შესაბამისად, მასალებიც არ გამოქვეყნდება. 



პატივისცემით
კონგრესის საორგანიზაციო კომიტეტი

